Р Е П У Б Л И К А С Р Б И Ј A

НАРОДНА СКУПШТИНА

01 Број 06-2/181-18

19. јул 2018. године

Б е о г р а д

 **З А П И С Н И К**

**СЕДАМНАЕСТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 19. ЈУЛА 2018. ГОДИНЕ**

Седница је почела у 11 часова и 10 минута.

Седници је председавала Маја Гојковић, председник Народне скупштине Републике Србије.

Председник је обавестила да је Посебну седницу сазвала да би се Народној скупштини обратила Његова Екселенција господин Али Абдел ал Ахмед, председник Парламента Арапске Републике Египат.

Након што је, у име народних посланика и у своје име, поздравила Његову Екселенцију господина Али Абдел ал Ахмеда, уважене чланове делегације Парламента Арапске Републике Египат, министре у Влади Републике Србије, као и представнике дипломатског кора у Републици Србији, замолила је Његову Екселенцију господина Али Абдел ал Ахмеда, председника Парламента Арапске Републике Египат, да се обрати Народној скупштини.

По завршеном обраћању, председник Народне скупштине се захвалила Његовој Екселенцији председнику Парламента Арапске Републике Египат господину Али Абдел ал Ахмеду на обраћању Народној скупштини, а затим је закључила Седамнаесту посебну седницу Народне скупштине Републике Србије у Једанаестом сазиву.

Седница је закључена у 11 часова и 30 минута.

ЗАМЕНИК ГЕНЕРАЛНОГ СЕКРЕТАРА ПРЕДСЕДНИК

 Срђан Смиљанић Маја Гојковић